Íñigo Arista
Íñigo Arista (špa. Íñigo Arista de Pamplona, arapski ونّقه‎, baskijski Eneko Aritza; oko 790 – 851. ili 852) bio je baskijski vladar te prvi kralj Pamplone u Španiji. Osnovao je dinastiju Íñiguez. Njegovo ime znači „moj dragi maleni“, a nadimak „hrast“ (Haritza). Nije tačno poznato ko mu je bio otac, no prema jednoj povelji, ime mu je bilo Jimeno (Šimun). Ime njegove majke je također nepoznato, ali postoji mogućnost da je zvana Oneka (Onneca). Njen suprug – za kojeg se najvjerovatnije udala nakon braka sa Íñigovim ocem – bio je Musa ibn Fortun ibn Qasi. Njihov sin je bio Íñigov polubrat Musa ibn Musa ibn Qasi. On je bio musliman, a Íñigo je bio katolik. Pretpostavlja se da Íñigo vjerovatno nikad nije bio okrunjen za kralja jer ga arapski hroničari spominju samo kao „gospodara Pamplone“. Nakon smrti je pokopan u samostanu sv. Spasitelja od Leyrea.